ПРОТОКОЛ №72
ОТ ИЗВЪНРЕДНО ЗАСЕДАНИЕ НА КОМИСИЯТА ПО
ПРЕДЛОЖЕНИЯТА И АТЕСТИРАНЕТО НА ВСС,
ПРОВЕДЕНО НА 17.12.2014 г.

ПРИСЪСТВАТ: Милка Итова, Галя Георгиева, Даниела Костова, Светла Петкова, Камен Иванов, Елка Атанасова, Магдалена Лазарова, Румен Боев, Ясен Тодоров

На заседанието присъстваха: 
Мария Христова – директор на дирекция „Съдебни кадри и конкурси на магистрати”, Цветанка Тиганчева – началник-отдел „Конкурси на магистрати”
Протоколирал: Илина Йосифова

І. РАЗНИ

Р-1. ОТНОСНО: Процедура за преназначаване на магистрати по реда на чл. 194 от Окръжна прокуратура гр. Кърджали в Окръжна прокуратура гр. Пловдив.

Комисията по предложенията и атестирането
РЕШИ:

1.1.  ПРЕДЛАГА на Висшия съдебен съвет, на основание чл. 30, ал. 1, т .3, от ЗСВ, ДА СЪКРАТИ 1 (една) длъжност „прокурор” в Окръжна прокуратура, гр. Кърджали, считано от датата на вземане на решението. 

1.2. ПРЕДЛАГА на Висшия съдебен съвет, на основание чл. 30, ал. 1, т .3, от ЗСВ, ДА РАЗКРИЕ 1 (една) длъжност „прокурор” в Окръжна прокуратура, гр. Пловдив, считано от датата на вземане на решението. 

1.3. ПРЕДЛАГА на Висшия съдебен съвет, на основание чл. 194 от ЗСВ, ДА ПРЕНАЗНАЧИ Светлозар Михайлов Лазаров, прокурор в Окръжна прокуратура, гр. Кърджали, с ранг „прокурор във ВКП и ВАП” на длъжност „прокурор” в Окръжна прокуратура, гр. Пловдив, с ранг „прокурор във ВКП и ВАП”, без конкурс, считано от датата на вземане на решението. 

Мотиви: Процедурата за преназначаване на магистрати по реда на чл. 194 от ЗСВ е открита от Комисията по предложенията и атестирането във връзка с предложение на Главния прокурор на Република България и въз основа на данните за натовареността. С решение на Висш съдебен съвет по протокол 42/01.10.2014 г. е оптимизирана щатната численост на Окръжна прокуратура гр. Кърджали, като е разкрита една длъжност „прокурор” и е съкратена една длъжност „прокурор” от щатната численост на Окръжна прокуратура гр. Пловдив. Оптимизирането е извършено във връзка с подадено заявление от Светлозар Михайлов Лазаров за освобождаване от длъжността „административен ръководител – окръжен прокурор на Окръжна прокуратура – гр. Кърджали и назначаване на длъжност „прокурор”. Поради липсата на свободна щатна бройка „прокурор” в Окръжна прокуратура – гр. Кърджали такава е била съкратена от Окръжна прокуратура – гр. Пловдив. Към датата на вземане на решението на ВСС в Окръжна прокуратура гр. Кърджали са били заети 5 (пет) щатни длъжности при щатна численост – 5 (пет) щатни бройки. От показателите за натовареност на органа е видно, че с 5 щатни бройки преди оптимизирането тя е под средната за страната – 333,8 при средна 383,3. 
Окръжна прокуратура гр. Пловдив е орган с натовареност над средната за страната, а именно: 555,7, при средна за страната – 383,3. След разкриване на една щатна длъжност „прокурор” показателите ще се променят по следния начин: 527,9, при средна за страната – 383,3. 
След анализ на посочените данни, Комисията по предложението и атестирането предлага на Висшия съдебен съвет да съкрати една щатна длъжност „прокурор” в Окръжна прокуратура гр. Кърджали, да разкрие една щатна длъжност „прокурор” в Окръжна прокуратура гр. Пловдив и да преназначи Светлозар Михайлов Станчев – прокурор в Окръжна прокуратура гр. Кърджали на длъжност „прокурор” в Окръжна прокуратура гр. Пловдив.

1.4. ВНАСЯ предложението в заседанието на Висшия съдебен съвет, насрочено на 18.12.2014 г. 

ПРЕДСЕДАТЕЛ НА
КОМИСИЯТА ПО 
ПРЕДЛОЖЕНИЯТА
И АТЕСТИРАНЕТО:*/П/

МИЛКА ИТОВА

Директор на дирекция СККМСС  в АВСС:
Мария Христова  …………………………

Началник-отдел „Конкурси на магистрати”
Цветанка Тиганчева

Технически сътрудник:
Илина Йосифова........................................